बैंक ग्राहकों से छिनतई करने वाले गिरोह का एक सदस्य गिरफ्तार, दो भागे
प्लानिंगकर बैंक ग्राहकों से छिनतई करने वाले गिरोह के सदस्य को गिरिडीह नगर थाना की पुलिस ने जहां तीन बाइक नकद रुपयों के साथ मकतपुर रोड स्थित भारतीय स्टेट बैंक की शाखा के बाहर से दबोचने में सफलता पाया। वहीं दो अपराधी फरार हो गया। दबोचा गया अपराधी संजय यादव ने अपने एक साथियों के साथ बीते 30 जनवरी को बिल्डर ध्रुव सोंथालिया के कर्मी से डेढ़ लाख छिनतई कर फरार हो गया था। वहीं देर शाम नगर थाना में डीएसपी विजय आशीष कुजूर पुलिस निरीक्षक वीरेन्द्र राम ने बताया कि अपराधी संजय यादव बिहार के कटिहार जिले के कोडा के जोडापंच गांव का रहने वाला है। शहर के बिल्डर ध्रुव सोंथालिया के कर्मी से अपने साथियों के साथ इसी अपराधी ने मकतपुर रोड स्थित पंजाबी कोठी के समीप से डेढ़ लाख नगद छिनतई कर फरार हो गया था। इसकी पहचान सीसी टीवी से भी की जा चुकी है।
तीन बाइक जब्त, मास्टर चाबी भी मिली
पुलिसपदाधिकारियों ने बताया कि पुलिस के हत्थे चढ़ा अपराधी के पास से जहां एक बाइक बरामद की गई है। वहीं भागने के क्रम में दो अपराधियों ने दो बाइक बैंक में छोड़कर अलग-अलग रूट पर फरार हुए। बताया कि जब्त बाइक में डीएल-4एसएन-डी-5091, डीएल-7एस-बीजेड-0890 ओर यूपी-78-सीडब्लू-5986 है। बताया कि भागने के क्रम में एक अपराधी बैग फेंक कर फरार हुआ। बैग में 10 20 नए नोट की गड्डी के अलावा 2000 हजार की 4 नोट के अलावा 100 सौ रुपए की नोट है। बताया कि बैग से कुल 17 हजार 500 बरामद किया गया है। बैग से कुछ बाइकों के मास्टर चाबी भी बरामद की गई है। पुलिस यह पूछताछ करने में जुटी हुई है कि जब्त मास्टर चाभी का इस्तेमाल अपराधी बाइक चोरी करने के लिए तो नहीं किया करते थे। संजय गिरोह के साथ मिलकर बैंक ग्राहकों से छिनतई करता है।
जब्त की गई बाइक।
hin_Deva hin_Deva hin_Deva hin_Deva hin_Deva